Ҡарар нигеҙендә СССР Министрҙар Советының, 1954 йылдың 5 авгусы, СССР Юғары белем биреү министрлығының 1954 йылдың 18 авгусы бойороғо менән, Мәскәү йылҡысылыҡ зоотехния институты (МЗИК) Удмурт автономиялы Совет Социалистик Республикаһы (УАССР) Ижевск ҡалаһына күсерелә һәм 1954 йылдың 1 сентябрендә, автономиялы республиканы үҫтереү маҡсатында Ижевск ауыл хужалығы институты (ИжСХИ) тип үҙгәртеп ҡорола. Ошо ваҡыттан башлап Удмурт АССР-ында юғары ауыл хужалығы белеменә нигеҙ һалына. Зоотехния бүлегендә (элекке МЗИК-тың килгән 2-се һәм 3-сө курс , 4-5-се курс студенттары Мәскәү ветеринария академияһына күсерелә) һәм яңы булдырылған агрономия факультетында яңы алынған студенттар уҡый башлай. Уҡыу майҙандары етмәү сәбәпле, дәрестәр сменалап Ижевск механика институты аудиторияларында уҙғарыла. Республика етәкселеге институтҡа Постышев исемендәге Юғары коммунистик ауыл хужалығы мәктәбе бинаһын (почта адресы: Свердлов урамы, 30-сы йорт — хәҙер иҡтисад факультеты урынлашҡан) һәм техник училище өсөн төҙөлгән бинаны (хәҙер 2-се уҡыу корпусы урынлашҡан — Киров урамы, 16 йорт) тапшырырға ҡарар итә.